“หุ้นเอเชีย” เปิดลบ ตามดาวโจนส์ เผชิญแรงเทขาย หวั่น “เฟด” อัดยาแรงขึ้นดอกเบี้ยต่อ
“ตลาดหุ้นเอเชีย” เปิดลบ ตามดาวโจนส์ และดัชนี Nasdaq ปิดที่ระดับต่ำสุดในรอบกว่า 2 ปี เนื่องจากนักลงทุนกังวล “เฟด” อัดยาแรงขึ้นดอกเบี้ยต่อ รวมถึงการที่รัฐบาลสหรัฐออกมาตรการควบคุมการส่งออกชิปให้กับจีน
“หุ้นเอเชีย” เปิดลบ ตามดาวโจนส์ และดัชนี Nasdaq ปิดที่ระดับต่ำสุดในรอบกว่า 2 ปี เผชิญแรงเทขายต่อเนื่อง เนื่องจากนักลงทุนกังวล “เฟด” อัดยาแรงขึ้นดอกเบี้ยต่อ
11 ต.ค. 2565

ผู้สื่อข่าวรายงานว่า ตลาดหุ้นเอเชียเปิดลบเป็นส่วนใหญ่ในวันนี้ โดยถูกกดดันจากการที่ดัชนีดาวโจนส์ตลาดหุ้นนิวยอร์กปิดลบในวันจันทร์ (10 ต.ค.65) และดัชนี Nasdaq ปิดที่ระดับต่ำสุดในรอบกว่า 2 ปี เนื่องจากนักลงทุนวิตกกังวลเกี่ยวกับผลกระทบจากการเร่งปรับขึ้นอัตราดอกเบี้ยของธนาคารกลางสหรัฐ (เฟด) และจากการที่รัฐบาลสหรัฐออกมาตรการควบคุมการส่งออกชิปให้กับจีน
ดัชนี NIKKEI 225 ตลาดหุ้นญี่ปุ่นเปิดวันนี้ที่ 26,757.12 จุด ร่วงลง 358.99 จุด หรือ -1.32%, ดัชนี HSI ตลาดหุ้นฮ่องกงเปิดวันนี้ที่  17,194.73 ลดลง 21.93 จุด หรือ -0.13% และดัชนี SSE Composite ตลาดหุ้นจีนเปิดวันนี้ที่  2,978.06 จุด เพิ่มขึ้น 3.91 จุด หรือ +0.13%
“หุ้นเผชิญแรงเทขายแบบต่อเนื่อง เพราะผลกระทบจากการดำเนินนโยบายการเงินที่เข้มงวดขึ้นสร้างความหวั่นวิตกต่อนักลงทุน” นักวิเคราะห์ของบริษัทเอเอ็นซี รีเสิร์ช (ANZ Research) ระบุในวันนี้
โดยในวันพฤหัสบดีนี้ จีนจะเปิดเผยยอดปล่อยกู้สกุลเงินหยวนเดือนก.ย. ส่วนในวันศุกร์จะเปิดเผย ดัชนีราคาผู้บริโภค (CPI) เดือนก.ย., ดัชนีราคาผู้ผลิต (PPI) เดือนก.ย. และดุลการค้าเดือนก.ย.